Majid Michel (an Haife shi a ranar 22 Satumba 1980) ɗan wasan Ghana ne, abin koyi, halayen talabijin, mai bishara kuma ɗan agaji. An kaddamar dashi a cikin daya daga cikin wanda suka cancanci kyautar Best Actor in a Leading Role a Afirka Movie Academy Awards a shekara ta 2009, 2010, 2011, 2012, 2014 da 2017. A karshe ya lashe kyautar ne a shekarar 2012 bayan an zabe shi sau uku a jere. An haifi Michel ne a Cantonments, wani yanki na babban birnin Ghana Accra. Ubansa ya kasance dan asalin kasar Lebanon ne kuma uwarsa ’yar Ghana ce, ya girma a babban birnin Accra tare da ‘yan uwansa guda tara. Ya halarci makarantar firamare ta St. Theresa, daga baya, makarantar Mfantsipim, almater na Van Vicker da kuma na tsohon Sakatare-Janar na Majalisar Dinkin Duniya Kofi Annan. A makarantar sakandare, Michel ya taka rawa sosai a wasan kwaikwayo kuma ya kasance memba na kungiyar wasan kwaikwayo ta makarantar. A matsayinsa na memba na kungiyar wasan kwaikwayo, ya sami lambar yabo ta Mafi kyawun Jarumi (Best Actor) a cikin ɗaya daga cikin wasannin da suka yi a ranar 'Yanci a Cape Coast, Ghana.